Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2012. április 26-án megtartott üléséről.**

**Rendelet:**

**11.** Vasvár város nemzeti vagyonáról

**Határozatok:**

**127.** Környezetvédelem helyzetéről szóló tájékoztató elfogadása

**128.** Elnapolása ütemezett napirendnek

**129.** Kardos László Általános Iskola Pedagógiai Programja módosításának jóváhagyása

**130.** Kardos László Általános Iskola TÁMOP pályázaton való részvételéhez feladatok meghatározása

**131.** Vasvári 2041/6 és 2041/7. hrsz-ú ingatlanok ingatlan-nyivántartásban való átvezetése

**132.** Boros László és felesége részére értékcsökkenés kifizetése a szennyvízvezeték kiépítési beruházás kapcsán

**133.** PNH IMMO KFT részére ingatlan értékesítése

**134.** Szentmihályfalvi u. 4. III/1. szám alatti önkormányzati lakás bérbeadására pályázat kiírása

**135.** Szentmihályfalvi u. 6. II/3. szám alatti lakás költségalapon történő bérbeadása Boromiszáné Szabó Anita részére

**136.** Szentmihályfalvi u. 4. I/3. szám alatti önkormányzati lakás lakásbérleti jogviszonyának meghosszabbítása

**137-** **138.** Önkormányzati lakások bérbeadása szociális jelleggel (Zárt ülés keretében tárgyalva, külön jegyzőkönyvben rögzítve.)

**139.** Szentmihályfalvi u. 8. IV/1. szám alatti önkormányzati lakás bérbeadására pályázat kiírása

**140.** Szentmihályfalvi u. 6. I/4. szám alatti önkormányzati lakás költségalapon történő bérbeadása Bősze Ádám részére

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2012. április 26-án megtartott üléséről.

**Az ülés helye:** Városháza nagyterme

**Jelen voltak:** Kovács Tilda polgármester, Tóth Balázs al-

polgármester, Sejber Mihály, Dr. Pataky

Pál, Dr. Fabók Tibor és Fixl László képvi-

selők (6 fő)

**Távolmaradását előre bejelentette:** Galambos István ta-

nácsnok

**Tanácskozási joggal jelen voltak:**

Dr. Ódor Ildikó jegyző,

Pálláné Dr. Lakics Erika aljegyző,

Kónya Emília és Varga Zoltán osztályve-

zetők,

Sejberné Szabó Marianna a Kardos László

Általános Iskola igazgatóhelyettese,

Vojnovics Viktória a Vasvári Újság fele-

lős szerkesztője.

**Kovács Tilda polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi témákkal:

* Előterjesztés a Vasvár, Szentmihályfalvi u. 6. I/4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* Előterjesztés a vasvári 2041/6 és 2041/7 helyrajzi számú ingatlanok ingatlan-nyilvántartásban való átvezetéséről

Előadó: Dr. ÓDOR ILDIKÓ jegyző

* Előterjesztés a vasvári 148/2 hrsz-ú magántulajdonú ingatlan szennyvízvezeték kiépítési beruházása kapcsán

Előadó: KOVÁCS TILDA polgármester

* Kardos László Általános Iskola TÁMOP „Iskolai Tehetséggondozás” című pályázati felhíváson való részvételéhez elvi hozzájárulás kérése

Előadó: KOVÁCS TILDA polgármester

* PNH IMMO Szolgáltató és Ipari Kft ingatlanvásárlási kérelme

Előadó: KOVÁCS TILDA polgármester

* Előterjesztés a Vasvár, Szentmihályfalvi u. 8. IV/1. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

Képviselő-testület a napirend kiegészítésével 6 igen szavazattal – ellenszavazat és tartózkodás nélkül – egyhangúlag egyetértett, s az alábbi sorrend szerint jóváhagyta azt:

1. Tájékoztató a város környezetvédelmi helyzetéről

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testületének ../2012.(…) rendelet-tervezete Vasvár város nemzeti vagyonáról

Előadó: Dr. ÓDOR ILDIKÓ jegyző

1. FOLYÓ ÜGYEK:
   1. Előterjesztés „Az önkormányzati rendszer átalakításából adódó feladatok megtárgyalása” című napirend elnapolására

Előadó: Dr. ÓDOR ILDIKÓ jegyző

* 1. Előterjesztés a Kardos László Általános Iskola Pedagógiai Programjának módosítására

Előadó: KOVÁCS TILDA polgármester

* 1. Kardos László Általános Iskola TÁMOP „Iskolai Tehetséggondozás” című pályázati felhíváson való részvételéhez elvi hozzájárulás kérése

Előadó: KOVÁCS TILDA polgármester

* 1. Előterjesztés a vasvári 2041/6 és 2041/7 helyrajzi számú ingatlanok ingatlan-nyilvántartásban való átvezetéséről

Előadó: Dr. ÓDOR ILDIKÓ jegyző

* 1. Előterjesztés a vasvári 148/2 hrsz-ú magántulajdonú ingatlan szennyvízvezeték kiépítési beruházása kapcsán

Előadó: KOVÁCS TILDA polgármester

* 1. PNH IMMO Szolgáltató és Ipari Kft ingatlanvásárlási kérelme

Előadó: KOVÁCS TILDA polgármester

* 1. Előterjesztés a Vasvár, Szentmihályfalvi u. 4. III/1. szám alatti önkormányzati lakás bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 6. II/3. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmiháyfalvi u. 4. I/3. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* 1. Előterjesztés önkormányzati lakások szociális jelleggel történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 8. IV/1. szám alatti önkormányzati lakás bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 6. I/4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Kovács Tilda polgármester** a KENIPP projekthez kapcsolódóan tájékoztatta a képviselő-testületet, hogy a holnapi kistérségi társulási ülésen erről szó lesz. Egyelőre annyit tudunk, hogy a Budapest Banknál jóváhagyták a hitelfelvételt, már csak az igazgatói aláírásra várnak. A VASBER nyilatkozata szerint a munkákat el tudja végezni. Kérdés, hozzászólás nem lévén szavazásra tette fel a beszámolót.

Képviselő-testület a beszámolót 6 igen szavazattal – ellenszavazat és tartózkodás nélkül -, egyhangúlag elfogadta.

1. **napirendi pont:**

**Tájékoztató a város környezetvédelmi helyzetéről**

**Dr. Ódor Ildikó jegyző** szóbeli kiegészítésében rámutatott: Egy kötelező, minden évben tárgyalandó napirendről van szó. A tájékoztatóban minden részterületet érintettek. Nagyon fontos hatásköre az önkormányzatnak a környezetvédelem. Megítélése szerint a városban olyan kirívó, súlyos probléma nincsen, amiben sürgős intézkedést kellene tenni, vagy komoly anyagi ráfordítást igényelne. A szilárd hulladék szállítása, illetve a hulladékudvar működtetése megoldott. Illegális hulladék lerakások történnek, felszámolásuk gondot jelent az önkormányzat számára. A folyékony hulladékelvezetés, szennyvízcsatorna építés munkálatai folynak a városban. A lakosság körében problémát jelentett a csapadékcsatornába, a patakokba, közterületekre való szennyvíz kivezetés. Ha elkészül a beruházás, ebben megpróbál az önkormányzat előrelépni, a hiányosságokat megszüntetni.

**Sejber Mihály, a Pénzügyi, Városfejlesztési és Környezetvédelmi Bizottság tanácsnokát helyettesítő képviselő** elmondta, a bizottság a napirend kapcsán különösen a szennyvízcsatorna bekötésekkel, az illegális szennyvízelvezetésekkel, hulladékudvar működésével, csapadékvíz elvezetéssel foglalkozott. A tájékoztatót elfogadásra ajánlják.

**Dr. Pataky Pál tanácsnok** megkérdezte, hogy az ország által az Európai Unió irányába vállalt 60 %-os lakossági szelektív hulladékgyűjtést Vasvár hogyan tudja teljesíteni?

**Dr. Ódor Ildikó jegyző** válaszolt: Tavaly készült már egy új hulladékgazdálkodási törvénytervezet. Kormányzati szinten foglalkoztak is vele, beterjesztették az Országgyűlés elé, de nem fogadták el. Most úgy néz ki, hogy az új törvényt július l-től szeretnék hatályba léptetni. Ez állami elhelyezési díj emelést is eredményezne. Az állam jelölné ki azokat a szolgáltatókat, akik ellátási területre érdemesek. Szeretnék a hazai hulladékszolgáltatói kört megerősíteni. A ZALAISPA Hulladékgazdálkodási Zrt területe 282 településre terjed ki. Sok szolgáltató működik. Az önkormányzati fenntartásúak mellett (pl: ZALA-DEPO KFT) több külföldi érdekeltségű cég van, akik tisztességtelen eszközökkel próbálnak alámenni az áraknak, és így területet szerezni. Ezért szeretné az állam a feladatot újraosztani és a díjakat is kézben tartani. Ezért történt az, hogy 2011. december 31-én a díjakat központilag befagyasztották, nem lehetett emelést végrehajtani. Most azt hallani, hogy az elhelyezési díjakat rendezni akarják, ami 30 %-os emelést is eredményezhet. Amennyiben az önkormányzatnak lesz erre ráhatása, akkor ebben egyeztetni kell. Vasváron a hulladékszigeteken van csak mód a szelektív hulladékgyűjtésre. Lehetne háztartásonként is, de nagyon drágítaná a szolgáltatást, mert több edényt kellene kitenni, külön-külön minden egyes szétválogatott hulladéknak. Megjegyezte, hogy a ZALAISPA ZRT hulladékgyűjtő autója olyan, hogy már felöntéskor válogatni tudja a szemetet, de ezen a téren még sok teendő van. Vasvár viszonylatában a korábbi szolgáltató, a ZALA-DEPO KFT éves szinten kimutatva 25-30 %-ban gyűjtötte szelektíven a hulladékot.

A szelektív hulladékgyűjtés fele kellene elmozdulni, a Kormányzat és az Unió elvárása is ez. Meg kell várni mit hoz az új törvény. A szolgáltató számára is az lenne a jó, ha préselés előtt válogatva lenne a szemét, mert akkor a hasznos hulladékot értékesíteni tudná, bevétele származna belőle.

Megemlítette, hogy május 24-én a városban lomtalanítás lesz. A központban, a tömbházak környékén konténer is lesz kihelyezve.

**Kovács Tilda polgármester** véleménye szerint fel kell hívni a lakosság figyelmét arra, ha veszélyes anyag (pl. gumi, kábel) égetését tapasztalják, azonnal jelezzék a rendőrségnek. Jónak tartaná, ha jövő évben e napirend tárgyalásába, véleményezésébe bevonnák azon civil szervezeteket, amelyek a környezetvédelemmel is foglalkoznak. Sajnálatosnak tartotta, hogy a Vörösmarty utcában az erdőbe rakják az emberek a szemetet, holott az utca végén ott van a konténer.

**Fixl László képviselő** megjegyezte, hogy az Oszkó irányába vezető út mellett ugyanez a helyzet.

**Kovács Tilda polgármester** közölte, múlt hét péntekén ott az Erdészet dolgozói szemétgyűjtő akcióban kitakarították a területet.

**Dr. Pataky Pál tanácsnok** jelezte, hogy a Bendefy utcából elvitték az önkormányzat által kihelyezett hulladékgyűjtő edényt.

**Kovács Tilda polgármester** elmondta, a tervek között szerepel egységes utcai hulladékgyűjtő edényzet kialakítása a városban. Több kérdés, hozzászólás nem lévén a tájékoztatót elfogadásra ajánlotta.

Képviselő-testület a tájékozatót 6 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**127/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a város környezetvédelmi helyzetéről szóló tájékoztatót elfogadja.

Felelős: KOVÁCS TILDA polgármester

Határidő: azonnal

1. **napirendi pont:**

**Vasvár Város Önkormányzata Képviselő-testületének ../2012.(…) önkormányzati rendelet-tervezete Vasvár város nemzeti vagyonáról**

**Dr. Ódor Ildikó jegyző** szóbeli kiegészítésében kifejtette: 2012. január 1-jén hatályba lépett a nemzet vagyonáról szóló törvény. Ennek megfelelően átdolgoztuk vagyonrendeletünket. Tekintettel arra, hogy a törvény több új szabályozást említ, illetve a rendelet is régi volt, egy új rendelet-tervezetet készítettünk, hatályon kívül helyezve a most még hatályos rendeletet. A törvény értelmében a kiemelt nemzeti vagyon esetében a hatályba lépéstől számított 60 napig lehetett volna kiemelt vagyonelemet megjelölni, ami nemzetgazdasági szempontból kiemelkedő. Vasvár viszonylatában ilyen nem volt. A vagyonkör másik csoportja a korlátozottan forgalomképes vagyontárgyak köre, amelyek az önkormányzat működéséhez kapcsolódnak. Ezt a 3. számú melléklet tartalmazza. Épületek, egyéb ingatlanok tartoznak ide. A forgalomképtelen vagyonkört a 2. számú melléklet tartalmazza. Ide tartoznak a közutak, közterek, közparkok, vízi létesítmények területe, amelyek az ellátás, illetve közérdek szempontjából fontosak. A 4. számú melléklet az üzleti vagyon. Ezek nem új elemek, mert a vagyonkimutatást eddig is vezetni kellett. A zárszámadás mérlege mellé az összértéket évente meg kell nevesíteni, amit a könyvvizsgáló is jóváhagy. Új elem a rendeletben a korábbiakhoz képest, hogy a kisebb jelentőségű, 200 eFt-os nagyságrendű telekalakítási, egyéb átvezetéshez kapcsolódó ügyeket, kisebb szerződéskötéseket (szolgalmi, vezetékjog) a polgármesterre átruházott jogkörben szabályozzuk a 4. §-ban. Jelenleg nettó 300 eFt felett már 3 ajánlatot be kell kérni a vagyonelemek hasznosításakor. Ezt az értékhatárt az új rendeletben nettó 500 eFt-os értékhatárban jelöltük meg, amennyiben a képviselő-testület elfogadja. Új elem még a jogszabályban és a rendelet-tervezetben is a vagyonkezelői jog. Ezt pontosan nem nevesítettük, bizonyos ingatlanoknál (pl. idősek otthona, sportpálya komplexum) csak az ingyenességre utalunk. A törvény azonban azt ösztönzi, hogy díjkötelesen lehessen kezelői jogot alapítani, amiről a kezelőnek el kell számolni évente. Mivel van olyan ingatlan, amelyik civil szervezetnek van kiadva, lehet, hogy az ÁSZ kötelezővé teszi az önkormányzatnak, hogy ezt kezelői joggal rendezze le. Ezért ennek a rendeleti hátterét megteremtettük. Hangsúlyozta, hogy a forgalomképtelen vagyonból nem lehet átcsoportosítani, ha annak a jellegét meg nem szüntetik. A korlátozottan forgalomképes vagyonkörből viszont lehet áttenni az üzleti vagyonba. Az üzleti vagyon (pl: iparterület, üzletek) köre teljesen szabad, azzal bármikor rendelkezhet az önkormányzat. Az árverési szabályzat az 5. számú melléklet, a pályázati szabályzat a 6. számú melléklet. Ezek már eddig is szabályozva voltak a jelenlegi rendeletben, de kicsit szűkebben.

**Sejber Mihály, a Pénzügyi, Városfejlesztési és Környezetvédelmi Bizottság tanácsnokát helyettesítő képviselő** elmondta, hogy a bizottság összességében egyetértett a rendelet-tervezettel. Támogatták, hogy a vagyonelemek hasznosítása nettó 300 eFt helyett nettó 500 eFt értékhatár felett legyen versenyeztetve, mivel ez életszerűbb összeg. Az volt a véleményük, hogy vagyonkezelői jogot csak akkor alapítson az önkormányzat, ha ez kötelező lesz.

**Dr. Pataky Pál tanácsnok** a 2-4. mellékletekben szereplő ingatlanokról érdeklődött.

**Dr. Ódor Ildikó jegyző** válaszolt: Ezek vezetése elektronikusan történik. Frissítésük folyamatos, adásvétel esetén a változások átvezetése megtörténik. Ezeknek a mellékleteknek ugyanis a zárszámadás mellékletét kell képezniük, amit a könyvvizsgáló is jóváhagy. Vannak ebben többek közt földrészletek, erdőrészletek, iparterületek, valamint egy darab lakótelek.

**Tóth Balázs alpolgármester** az iránt érdeklődött, hogy az önkormányzat tulajdonában mennyi mezőgazdasági földterület van.

**Dr. Ódor Ildikó jegyző** válaszolt: Kevés van és kicsik. A kisebb parcellákra haszonbérleti szerződése van az önkormányzatnak, amit évente köt meg. Hozzátette, a megvett iparterület is szántó művelési ágú, amit a termelőszövetkezetnek szoktak bérbe adni.

**Kovács Tilda polgármester** véleménye szerint jó lenne, ha idén a pénzügyi bizottság átnézné, hogy az önkormányzatnak hol, és milyen nagyságú területei vannak.

**Dr. Ódor Ildikó jegyző**: Kevés az 1/1 arányú ingatlana az önkormányzatnak. A legtöbb osztatlan közös tulajdonú, csak a tulajdonostársakkal együtt lehet rendelkezni felettük. Véleménye szerint a földtől nem szabad megválni. Előbb-utóbb a magyar embernek, önkormányzatnak nagy érték lesz. Akkor kell majd gondolkodni azon, hogy megválik-e tőle az önkormányzat.

**Kovács Tilda polgármester** több kérdés, hozzászólás nem lévén a rendelet-tervezetet elfogadásra ajánlotta.

Képviselő-testület a rendelet-tervezetet 6 igen szavazattal – ellenszavazat és tartózkodás nélkül – egyhangúlag elfogadta, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**11/2012.(V.07.)**

**rendelete**

**Vasvár város nemzeti vagyonáról**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Előterjesztés „Az önkormányzati rendszer átalakításából adódó feladatok megtárgyalása” című napirend elnapolására**

**Kovács Tilda polgármester** elmondta, hogy a munkatervbe fel lett véve ez a napirend, de nem tudunk még olyan konkrét dologról, amiben a képviselő-testületnek döntést kellene hozni. Ezért javasolta a napirend elnapolását. Tájékoztatta a testületet, hogy a Vas Megyei Kormányhivatal Kormánymegbízottja és Főigazgatója már megnézték azokat az épületeket Vasváron, amelyek szóba jöhetnének a Kormányhivatal céljára. Megtekintették a Polgármesteri Hivatal épületét, valamint a tulajdonukban lévő épületeket (Földhivatal, Munkaügyi Központ) is. Főigazgató asszony jövő héten budapestiekkel jön. Az épületeket vizsgálják meg, valamint azt, hogy a feladatok beleilleszthetők-e a felkínált épületekbe. A folyamat elindult, dr. Kiss Attila osztályvezető átkerült már a Kormányhivatal alkalmazásába. Álláshelyét nem töltjük be addig, amíg nem tudjuk hogyan áll fel a Kormányhivatal. Örvendetesnek tartotta, hogy sikerült a Kormányhivatallal megegyezni, egyelőre a Béri Balogh Ádám Postaforgalmi Szakközépiskola megkapta az első osztály indításának jogát. Hozzátette, e területen a szakmunkásképzés irányába kellene elmozdulni.

Kérdés, hozzászólás nem lévén szavazásra tette fel a napirend elnapolására vonatkozó határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**128/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a 283/2011.(XII.15.) számú képviselő-testületi határozattal elfogadott munkatervében 2012. április hónapra ütemezett „Az önkormányzati rendszer átalakításából adódó feladatok megtárgyalása” című napirendet a 2012. november havi képviselő-testületi ülésre napolja el, mivel jelenleg még kevés információ áll rendelkezésre a témával kapcsolatban.

Felelős: KOVÁCS TILDA polgármester

Határidő: azonnal

**2./ Előterjesztés a Kardos László Általános Iskola Pedagógiai Programjának módosítására**

**Dr. Pataky Pál tanácsnok** elmondta, hogy a Humán Erőforrás Bizottság részletesen megtárgyalta az előterjesztést. Örömmel fogadták, és támogatták ezt az új típusú módszert, amely a tanuláshoz való jogot próbálja biztosítani az iskolában, a többség érdekeit védi.

**Sejberné Szabó Marianna igazgatóhelyettes** hangsúlyozta, nemcsak a többség érdekében készült a program, hanem azokat is segíti, akik zavarják az órát, ugyanis próbálják megértetni velük miért fontos másképpen cselekedni.

**Tóth Balázs alpolgármester** sok sikert kívánt az iskolának ahhoz, hogy ez a program eredményes legyen, hogy a nehezen kezelhető gyermekeket sikerüljön jó útra terelni. Elismerését fejezte ki azoknak a pedagógusoknak, akik ezt bevállalták.

**Sejberné Szabó Marianna igazgatóhelyettes:** Szinte minden pedagógus vállalta a programban való részvételt.

**Sejber Mihály képviselő** rámutatott: Néha olyan családi háttérből, olyan konfliktusokkal jönnek gyerekek iskolába, amit a saját képességeik alapján nem tudnak lerendezni. Olyan osztálytársak vannak mellettük, akik ebben abszolút nem segítik őket. Véleménye szerint, ha egy hivatalos jogi útra terelődik a problémák megoldása, akkor a gyermekek is jobban megértik mi ennek a lényege.

**Dr. Pataky Pál tanácsnok** kiemelte, ez egy hiánypótló program. Véleménye szerint a többség érdekét szolgálja, de profitálni fog belőle az is, aki a többséget akadályozza.

**Tóth Balázs alpolgármester** megkérdezte hogyan kezeli azokat az eseteket a program, amikor több gyereket kell kiküldeni egy osztályból?

**Sejberné Szabó Marianna igazgatóhelyettes** válaszolt: Minden osztályból csak egy tanulót lehet kiküldeni, tehát az „Arizóna szobában” egyidejűleg maximum 8 gyermek lehet, mivel 5-8. évfolyamon lesz bevezetve, ahol évfolyamonként 2-2 osztály működik. A gyerekeknek is elmondták, hogy az elindításra kerülő program célja, hogy ebbe az iskolába azok a gyerekek járjanak, akik tanulni akarnak, akik minőségi oktatást szeretnének. A program során előjöhetnek váratlan helyzetek, de minden lehetőségre felkészülni nem tudnak. A maga részéről bízik abban, hogy visszatartó ereje lesz ennek a programnak.

**Dr. Fabók Tibor képviselő** megkérdezte, hogy Magyarországon hol működik ilyen program?

**Sejberné Szabó Marianna igazgatóhelyettes**: A programot sikeresen alkalmazzák többek közt Oroszlányban, Pápán, Sződligeten, Pesterzsébeten. Vasvár a pápai Weöres Sándor Általános Iskola „Arizóna Programját” szeretné bevezetni. Ott bevált ez a program, már öt éve csinálják. Évekre visszamenőleg bemutatták hogyan változott a helyzet. Egyre kevesebb az a gyermek, akit ki kell küldeni a tanórákról. Versenyt is indítottak az osztályok között, és jutalmazták azokat, ahonnan a legkevesebb tanuló lett kiküldve.

**Kovács Tilda polgármester** szintén fontosnak tartotta, hogy ne csak mindig büntetés legyen, hanem jutalom is társuljon a dolgokhoz. Meggyőződése, annak, hogy rendetlen a gyermek, annak nem a gyermek az oka, hanem a mögötte lévő családi helyzet. Véleménye szerint az oktatásban, így ennél a programnál is a pedagógus a kulcsszereplő. Rajta múlik, hogy milyen eredményesen oldja meg a problémát.

Több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**129/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a Kardos László Általános Iskola Pedagógiai Programjának módosítását „A közoktatásról szóló” 1993. LXXIX. törvény 102. § (2) bekezdés f) pontja alapján biztosított jogkörében eljárva, az előterjesztésnek megfelelően jóváhagyja.

Felkéri az intézményvezető-helyettest, hogy a dokumentum egységes szerkezetbe foglalásáról gondoskodjon.

Felelős: KOVÁCS TILDA polgármester

Határidő: azonnal

**3./ Kardos László Általános Iskola TÁMOP „Iskolai Tehetséggondozás” című pályázati felhíváson való részvételéhez elvi hozzájárulás kérése**

**Kovács Tilda polgármester** közölte, hogy az intézmény vezetője elvi hozzájárulást kér a pályázat beadásához, azonban megítélése szerint több dolgot is tisztázni kellene. Igaz, hogy 100 %-os a támogatás, azonban elő kell finanszírozni a projektet. Tudni kellene, hogy konkrétan mire akar pályázni az iskola, mert ez mellett a szennyvízcsatorna építést, valamint az egészségházat is finanszírozni szeretné az önkormányzat. A pályázatot nem az iskola adhatja be, hanem az önkormányzat, mivel az iskola nem önállóan gazdálkodó költségvetési szerv. Ezért javasolta, hogy az intézmény igazgatóhelyettese dolgozza ki a benyújtandó pályázat költségvetését, az előfinanszírozás ütemezését, az öt éves fenntarthatóság megoldását. Ezt követően döntsön a testület a pályázat beadásáról. Amennyiben a benyújtási határidő megelőzné a következő rendes képviselő-testületi ülés időpontját, akkor rendkívüli ülés kerüljön összehívásra.

**Sejberné Szabó Marianna igazgatóhelyettes** hangsúlyozta, ahhoz, hogy a tehetséges gyermekekkel foglalkozni tudjanak, arra pályázniuk kell. Olyan tevékenységekre akarnak pályázni, amit eddig is végeznek, de most nincs rá pénz. Véleménye szerint ez a 100 %-os támogatottságú pályázat kihagyhatatlan. Tudomása szerint a pályázat benyújtási határideje május 7. és csak 100 pályázatot támogatnak.

**Kovács Tilda polgármester** közölte, nem akar „kerékkötő” lenni, de a pályázat tartalmát, azzal járó elkötelezettségeket ismernie kell a képviselő-testületnek ahhoz, hogy dönteni tudjon. A pályázati ügyintéző utánanézett a pályázatnak és arról tájékoztatta – amit az írásos anyag is tartalmaz -, hogy jelenleg a pályázat benyújtási határideje 2012. április 15-től május 15-ig tart. A tervek szerint ez módosításra kerül 2012. május 7-től 2012. június 8-ig. Sőt, várhatóan még ezt is ki fogják tolni későbbi beadási határidőre.

**Dr. Pataky Pál tanácsnok** annak a véleményének adott hangot, hogy sokan „rá fognak csapni” erre a 100 %-os támogatottságú pályázatra. Ezért minél előbb ki kell dolgozni, és a képviselő-testületnek döntést hozni.

**Pálláné Dr. Lakics Erika aljegyző** felhívta a figyelmet arra, hogy az öt éves fenntarthatóság fedezetét biztosítani kell.

**Fixl László képviselő** tájékoztatásképpen elmondta, hogy az interneten még nincs fenn a kitöltendő felület. Március 20. óta áll a dolog.

**Sejberné Szabó Marianna igazgatóhelyettes** hangsúlyozta, hogy a maga részéről csak elvi támogatás céljából kérte a napirend megtárgyalását, mert ennek hiányában nem állnak neki a pályázat összeállításának, hiszen óriási munka.

**Kovács Tilda polgármester** több kérdés, hozzászólás nem lévén a következő határozati javaslatot fogalmazta meg:

„Vasvár Város Önkormányzata Képviselő-testülete elvi támogatását adja ahhoz, hogy a Kardos László Általános Iskola az „Iskolai tehetséggondozás” című pályázati felhívásra (TÁMOP-3.4.3-11/2) a pályázatot elkészítse.

Felkéri az intézmény igazgatóhelyettesét, dolgozza ki a benyújtandó pályázat költségvetését, az előfinanszírozás ütemezését, az öt éves fenntarthatóság megoldását.”

A határozati javaslatot szavazásra bocsátotta.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**130/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete elvi támogatását adja ahhoz, hogy a Kardos László Általános Iskola az „Iskolai tehetséggondozás” című pályázati felhívásra (TÁMOP-3.4.3-11/2) a pályázatot elkészítse.

Felkéri az intézmény igazgatóhelyettesét, dolgozza ki a benyújtandó pályázat költségvetését, az előfinanszírozás ütemezését, az öt éves fenntarthatóság megoldását.

Felelős: KOVÁCS TILDA polgármester

Határidő: azonnal

**4./ Előterjesztés a vasvári 2041/6 és 2041/7 helyrajzi számú ingatlanok ingatlan-nyilvántartásban való átvezetéséről**

**Sejber Mihály, a Pénzügyi, Városfejlesztési és Környezetvédelmi Bizottság tanácsnokát helyettesítő képviselő** elmondta, hogy a bizottság támogatta az előterjesztésben található határozati javaslatot.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**131/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete hozzájárul ahhoz, hogy a telekfelosztás után kialakult 2041/6 helyrajzi számú „kivett beépítetlen terület” megnevezésű, 9416 m2 területnagyságú és a 2041/7 helyrajzi számú „kivett közút” megnevezésű 1050 m2 területnagyságú ingatlanok az ingatlan-nyilvántartásba átvezetésre kerüljenek.

**Felelős:** Kovács Tilda Matild polgármester

**Határidő:** 2012. május 15.

**5./ Előterjesztés a vasvári 148/2 hrsz-ú magántulajdonú ingatlan szennyvízvezeték kiépítési beruházása kapcsán**

**Kovács Tilda polgármester** megerősítette az előterjesztésben leírtakat.

**Sejber Mihály, a Pénzügyi, Városfejlesztési és Környezetvédelmi Bizottság tanácsnokát helyettesítő képviselő** elmondta, hogy a bizottság jogosnak tartotta az érintett család igényét, támogatták a 380.000,-Ft összegű értékcsökkenés kifizetését.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**132/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a Boros László és felesége 1/2-1/2 arányú tulajdonát képező Vasvár, Papmalmi u. 2. sz. alatti, vasvári 148/2 hrsz-ú ingatlanon létesített szennyvízvezeték szolgalmi jog 13 fm. és 70 m2 szennyvízakna kiépítése miatt a Szekér Miklósné ingatlanforgalmi szakértő által megállapított teljes ingatlanra vonatkozó értékcsökkenés miatt 380.000,-Ft összegű értékcsökkenést fizet ki azzal a feltétellel, hogy ezen ingatlanra a Nyugat-dunántúli Környezetvédelmi, Természetvédelmi és Vízügyi Felügyelőség 985-1/2/2009. sz. határozatával elrendelt szennyvízvezeték szolgalmi jog, illetve a Távmérő Térképészeti és Földmérő Kft. (Szombathely, Zanati u. 4. sz.) által a 005/2007. sz. alatt készített, valamint a Vasvári Körzeti Földhivatal által a 10/54/2008. sz. alatt záradékolt változási vázrajz és terület kimutatás alapján a mostani értékcsökkenésen kívül a továbbiakban semminemű kártalanítást, értékcsökkenést nem fizet.

A képviselő-testület felhatalmazza a polgármesterasszonyt, hogy e határozatban foglaltak szerint a 380.000,-Ft értékcsökkenési megállapodás elkészítéséről, annak megkötéséről és az itt megjelölt pénzösszeg kifizetéséről intézkedjen Vasvár Város Önkormányzata nevében.

Felelős: KOVÁCS TILDA polgármester

Határidő: 2012. június 05.

**6./ PNH IMMO Szolgáltató és Ipari Kft ingatlanvásárlási kérelme**

**Kovács Tilda polgármester** a maga részéről támogatta a Kft kérelmét, annál is inkább, mivel egy komoly cégről van szó, akinek komoly beruházásai vannak és iparűzési adót is fizet. Legutóbb olyan lézeres technológiát állítottak be, amilyen az országban nincsen, de Európában is csak kevés. A cégnek széles megrendelői köre van, jó minőségű árut készítenek. Ezt követően a következő határozati javaslatot fogalmazta meg:

**„**Vasvár Város Önkormányzata Képviselő-testülete a vasvári 944/4. hrsz-ú, 9549 m2 területű, „kivett ipartelep” megjelölésű ingatlanát értékesíteni kívánja a PNH Immo Szolgáltató és Ipari Korlátolt Felelősségű Társaság (9800. Vasvár, Petőfi S.u.81., adószáma: 10410699-2-18, statisztikai számjele: 10410699-1520-113-18, Cg: 18-09-

000421, képviseli: Martin Mitterhumer ügyvezető önállóan) részére 14.323.500,-Ft + ÁFA (3.867.345,-Ft) = 18.190.845,-Ft vételáron. Az eladandó ingatlan vezetékjoggal terhelt a Soproni Területi Posta Igazgatóság (9400. Sopron, Széchenyi tér 5-7.) javára.

Az ingatlan vételár meghatározásánál Szekér Miklósné független értékbecslő által megállapított 1500,-Ft/m2 +ÁFA árat határozza meg.

A vevővel az adásvételi szerződés csak azt követően jöhet létre, ha a nemzeti vagyonról szóló 2011. évi CXCVI. törvény 14. § (2) bekezdése alapján az állam 30 napon belül mindenkit megelőző elővásárlási jogával nem él. Amennyiben 30 nap eltelte után az állam elővásárlási jogával nem él, akkor a szerződés a fenti feltételekkel megköthető. Az adásvételi szerződés elkészíttetéséről és annak költségeiről a vevő köteles gondoskodni.”

Kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**133/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a vasvári 944/4. hrsz-ú, 9549 m2 területű, „kivett ipartelep” megjelölésű ingatlanát értékesíteni kívánja a PNH Immo Szolgáltató és Ipari Korlátolt Felelősségű Társaság (9800. Vasvár, Petőfi S.u.81., adószáma: 10410699-2-18, statisztikai számjele: 10410699-1520-113-18, Cg: 18-09-

000421, képviseli: Martin Mitterhumer ügyvezető önállóan) részére 14.323.500,-Ft + ÁFA (3.867.345,-Ft) = 18.190.845,-Ft vételáron. Az eladandó ingatlan vezetékjoggal terhelt a Soproni Területi Posta Igazgatóság (9400. Sopron, Széchenyi tér 5-7.) javára.

Az ingatlan vételár meghatározásánál Szekér Miklósné független értékbecslő által megállapított 1500,-Ft/m2 +ÁFA árat határozza meg.

A vevővel az adásvételi szerződés csak azt követően jöhet létre, ha a nemzeti vagyonról szóló 2011. évi CXCVI. törvény 14. § (2) bekezdése alapján az állam 30 napon belül mindenkit megelőző elővásárlási jogával nem él. Amennyiben 30 nap eltelte után az állam elővásárlási jogával nem él, akkor a szerződés a fenti feltételekkel megköthető.

Az adásvételi szerződés elkészíttetéséről és annak költségeiről a vevő köteles gondoskodni.

Felelős: KOVÁCS TILDA polgármester

Határidő: 2012. június 30.

**7./ Előterjesztés a Vasvár, Szentmihályfalvi u. 4. III/1. szám alatti önkormányzati lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság egyetértett a lakásra való pályázati kiírással.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**134/2012.(IV.26.) számú képviselő-testületi határozat:**

1.) Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012.(IV.01.) önkormányzati rendelet 2.§ (1) bek. c) pontja és 7.§-a alapján a Vasvár, Szentmihályfalvi u. 4. III/1. szám alatti önkormányzati tulajdonú 84 m2 alapterületű, összkomfortos 3 szobás lakás bérbeadására pályázatot ír ki a mellékelt pályázati kiírás szerint. A pályázati úton meghirdetett lakbér összege 48.468,- Ft/hó. Az óvadék összege 193.872,- Ft, melyet a bérleti szerződés megkötésekor kell befizetni. A bérleti jogviszony időtartama 5 év.

2.) Amennyiben a pályázat eredménytelen.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012(IV.01.) számú önkormányzati rendelet 2.§ (1) bek. c) pontja és 8.§-a alapján Vasvár, Szentmihályfalvi u. 4. III/1. szám alatti önkormányzati tulajdonú 84 m2 alapterületű, összkomfortos lakást költségalapon meghatározott -nem pályázati támogatással épült- lakbérű lakásként adja bérbe. A bérleti díj: 36.540,- Ft/hó. Az óvadék összege 146.160,- Ft, melyet a bérleti szerződés megkötésekor kell befizetni.

A bérleti jogviszony időtartama 5 év.

Felelős: Kovács Tilda polgármester

Határidő: 2012. április 30.

**8./ Előterjesztés a Vasvár, Szentmihályfalvi u. 6. II/3. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság BOROMISZÁNÉ SZABÓ ANITA Oszkó, Rákóczi u. 11. szám alatti lakosnak javasolja bérbe adni a lakást határozott időre, 5 évre.

**Kovács Tilda polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottság javaslatával 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**135/2012.(IV.26.) számú képviselő-testületi határozat:**

Vasvár Város Önkormányzata Képviselő-testület a lakások bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 6. II/3. szám alatti 1 + 2 félszoba, összkomfortos, 54 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**BOROMISZÁNÉ SZABÓ ANITA**

**Oszkó, Rákóczi u. 11.**

szám alatti lakosnak határozott időre, 5 évre bérbe adja.

A lakás jelenlegi bérleti díja: 435,-Ft/m2/hó ( **23.490,-Ft/hó** ). A bérleti szerződés megkötésekor fizetendő óvadék összege: **93.960,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Kovács Tilda polgármester

Határidő: 2012. április 30.

**9./ Előterjesztés a Vasvár, Szentmiháyfalvi u. 4. I/3. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság egyetértett a lakásbérleti jogviszony meghosszabbításával.

**Kovács Tilda polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot

**136/2012.(IV.26.) számú képviselő-testületi határozat:**

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012(VI.01.) rendeletének 8.§ (3) bekezdése alapján Gyurkovics Andrásné által bérelt Vasvár, Szentmihályfalvi u. 4. 1/3. szám alatti 2 szoba, összkomfortos, 53 m2 alapterületű, költségalapú bérlakás bérleti jogviszonyát határozott időre, 5 évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Kovács Tilda polgármester

Határidő: 2012. április 30.

**10./ Előterjesztés önkormányzati lakások szociális jelleggel történő bérbeadására**

Figyelemmel a személyiségi jogok védelmére zárt ülés keretében tárgyalva. A hozzászólások és a döntés külön jegyzőkönyvben rögzítve.

**11./ Előterjesztés a Vasvár, Szentmihályfalvi u. 8. IV/1. szám alatti önkormányzati lakás bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság javasolja, hogy a képviselő-testület a Vasvár, Szentmihályfalvi u. 8. 4/1. szám alatti önkormányzati tulajdonú, 51 m2 alapterületű, összkomfortos, 2 szobás, Kuruczné Németh Erzsébet által jelenleg lakott lakás rendeltetésszerű használatra alkalmas állapotban való visszaadását követően a lakás bérbeadására - a helyi lakásrendeletben foglaltaknak megfelelően – írjon ki pályázatot, amennyiben ez eredménytelen lenne, úgy költségalapon meghatározott lakbérű lakásként adja azt bérbe.

**Kovács Tilda polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottság javaslatával 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**139/2012.(IV.26.) számú képviselő-testületi határozat:**

1.) Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012.(IV.01.) önkormányzati rendelet 2.§ (1) bek. c) pontja és 7.§-a alapján a Vasvár, Szentmihályfalvi u. 8. 4/1. szám alatti önkormányzati tulajdonú, 51 m2 alapterületű, összkomfortos, 2 szobás lakás bérbeadására pályázatot ír a lakás rendeltetésszerű használatra alkalmas állapotban való visszaadását követően a helyi lakásrendeletben foglaltaknak megfelelően. A pályázati úton meghirdetett lakbér összege 29.427,- Ft/hó. Az óvadék összege 117.708,-Ft, melyet a bérleti szerződés megkötésekor kell befizetni. A bérleti jogviszony időtartama 5 év.

2.) Amennyiben a pályázat eredménytelen.

Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló, 7/2012(IV.01.) önkormányzati rendelet 2.§ (1) bek. c) pontja és 8.§-a alapján Vasvár, Szentmihályfalvi u. 8. 4/1. szám alatti önkormányzati tulajdonú, 51 m2 alapterületű, összkomfortos, 2 szobás lakást költségalapon meghatározott -nem pályázati támogatással épült- lakbérű lakásként adja bérbe. A bérleti díj: 22.185,-Ft/hó. Az óvadék összege 88740,-Ft, melyet a bérleti szerződés megkötésekor kell befizetni.

A bérleti jogviszony időtartama 5 év.

Felelős: Kovács Tilda polgármester

Határidő: 2012. május 31.

**12./ Előterjesztés a Vasvár, Szentmihályfalvi u. 6. I/4. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a Vasvár, Szentmihályfalvi u. 6. I/4. szám alatti bérlakást BŐSZE ÁDÁM Vasvár, Bendefy L.u.18. szám alatti lakosnak javasolja bérbe adni határozott időre, 5 évre.

**Kovács Tilda polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottság javaslatával 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**140/2012.(IV.26.) számú képviselő-testületi határozat:**

Vasvár Város Önkormányzata Képviselő-testület a lakások bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 6. I/4. szám alatti, 2 szoba, összkomfortos, 53 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**BŐSZE ÁDÁM**

**Vasvár, Bendefy L.u.18.**

szám alatti lakosnak határozott időre, 5 évre bérbe adja.

A lakás jelenlegi bérleti díja: 435,-Ft/m2/hó ( **23.055,-Ft/hó** ). A bérleti szerződés megkötésekor fizetendő óvadék összege: **92.220,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi a polgármestert, hogy nevezett személlyel a bérleti szerződést 15 napon

belül kösse meg.

Felelős: Kovács Tilda polgármester

Határidő: 2012. április 30.

**Kovács Tilda polgármester** több tárgy nem lévén az ülést berekesztette.

K.m.e.

KOVÁCS TILDA Dr. ÓDOR ILDIKÓ

polgármester jegyző